Jy blaai in die argief vir South African Book Fair.
Afrikaans by die Suid-Afrikaanse Boekebeurs (Book Fair)
Merkers:Afrikaans by die Suid-Afrikaanse Boekebeurs, South African Book Fair
Die Suid-Afrikaanse Boekebeurs (Book Fair) vind plaas van 13 – 15 Junie 2014 in die Kaapstadse Internasionale Konvensiesentrum.
Ek het gou Afrikaanse dele uit die program te haal. Daar is wonderlike Engelse goed ook. Chanette Paul, Mike Nicol, Michael Stanley praat byvoorbeeld Vrydag om 13:00 in Literary forum 1. Beslis iets om by te woon, al is dit in Engels. En daar is baie meer.
Vir 'n volledige program, kliek hier.
Kom loer in asseblief. Koste:
R50 pp vir volwassenes (maar dis goedkoper via Pick n Pay)
R20 pp vir pensioentrekkers
GRATIS vir mense onder 18
Vrydag 13 Junie 2014
Meesterstorieverteller Wendy Maartens aan die woord
PLEK: Literary forum 2
Kinderboekskrywer Wendy Maartens se werk wissel van liriese, aktuele prenteboeke soos Prinses Mossienes en Lena se bottelboom tot vermaaklike hervertellings van bekende volksverhale en fabels in bundels soos Eendag op 'n reëndag en Die mooiste dierestories. Kom luister hoe Wendy meer vertel oor haar storiereis en die betowering en genot van stories.
Twee kante van die Kaap
Nanette van Rooyen en Eldridge Jason in gesprek
Nanette van Rooyen se Ek was hier en Eldridge Jason se Gerook is albei realistiese tienerverhale wat in die Wes-Kaap afspeel. In Ek was hier word Seepunt en sy bonte mengelmoes van karakters ingespan as agtergrond vir 'n liefdesverhaal oor twee tieners wat deur middel van omgewingsvriendelike graffiti kommunikeer. Gerook delf na die donker onderwêreld van tik op 'n skynbaar idilliese klein Weskusdorpie. Hierdie twee Kaapse jeugboekskrywers tree vir die eerste keer met mekaar in gesprek oor hul werk en die Kaapse ruimte waarin dit afspeel.
PLEK: Room 1.41
Nëil Stemmet is 'n storieverteller. Hy het aan die voete van sy oupa geleer van stories. Sy passie in die lewe is erfeniskos en dat die stories oor onthou+kos vertél moet word. Omdat ons almal heengaan, is stories die enigste wat oorbly in die wêreld. Daarom ook is resepte deel van sy stories, en is suiwerder kos, soos ons uit oorvertel geërf het, so belangrik.
Liefde, spanning, misdaad, intrige en romanse
Wilna Adriaanse, Karin Brynard, Kristel Loots en Malene Breytenbach
Kom luister na vier van Afrikaans se merkwaardigste vroueskrywers – Wilna Adriaanse, Karin Brynard, Kristel Loots en Malene Breytenbach – wanneer hulle met Elna van der Merwe gesels oor die verskillende genres waarin hulle skryf.
PLEK: Literary forum 1
Steve Hofmeyr gesels oor sy nuutste boek en die inspirasie daaragter.
Boeke, skrywers en Afrikaans
Deon Meyer en Steve Hofmeyr
Deon Meyer en Steve Hofmeyr in gesprek – boeke, skrywers en Afrikaans.
Beleef die emosie
Kristel Loots, Elsa Winckler, Jacolet van den Berg
Kristel Loots was in die 2013-Finansiële boekjaar 23 weke lank op die Nielsen-lys van Top verkopers met haar LAPA boeke. Elsa Winckler verkoop uitstekend in Afrikaans en is 'n uitblinker in Engels op Amazone. Jacolet was verlede jaar agt weke lank op die Nielsen-lyste, en is hierdie jaar weer besig om haar plekkie warm te hou daar. Hoe kry 'n mens dit reg om jaar ná jaar jou lesers se voete onder hulle uit te slaan? Lesers kan hulle gunstelingskrywers van aangesig tot aangesig kom aanskou. Chanette Paul lei die gesprek.
Ek is 'n Babalela!
Kom ontmoet die Babalela en luister na die stories
Kom ontmoet die Babalela! Gewoonlik woon die Babalela diep, diep in die donker bos, maar ons het gevra, mooi gevra of die Babalela nie wil kom kyk na al die boeke nie … Die Babalela het ja gesê!
Deon Meyer, Chanette Paul en Karin Brynard
Drie van Suid-Afrika se beste misdaadskrywers deel 'n verhoog. Gou maak, plek is beperk!
PLEK: Room 1.42
Marco Botha, skrywer van Die Baanbrekers / Coach, ondersoek die denke, persoonlikheid en suksesse van sommige van Suid-Afrika se topafrigters. Onder hulle tel Heyneke Meyer, Ian Schwartz, Sherylle Calder, Brendan Venter, Paul Treu, Paddy Upton en Gary Kirsten. Sluit gerus aan by 'n gesprek tussen hom en van hierdie indrukwekkende sportlui.
Ek kan, terloops, nie verantwoordelikheid aanvaar vir veranderinge nie, ek probeer bloot help. Kontak liewer die organiseerders as julle meer wil weet.